**ALUSDOKUMENT**

 **26 aprill 2021**

Pakkumuse esitamiseks:

**Alla piirmäära hankemenetluses**

**"Omanikujärelevalve teenuse tellimine – Tule tn 7 renoveerimine"**

1. Ehitushankest:

1.1. Ehituse peatöövõtja: AS Megaron-E (reg. 10364157)

 Ehitushanke dokumentatsioon ja link projektdokumentatsioonile saadaval riigihangete registris reg nr: 233157

Link: <https://riigihanked.riik.ee/rhr-web/#/procurement/2924553/general-info>

2. Kindlustus:

2.1.Võimalike kahjude katteks on Omanikujärelevalve teenuse osutaja kohustatud kindlustama oma tegevuse ametialase tsiviilvastutuskindlustusega vähemalt kahekordse OJV teenuse lepingu hinna ulatuses ja esitama vastava kindlustuspoliisi hankelepingu sõlmimisel.

2.2.Kindlustuspoliis peab kehtima vähemalt 12 kuud peale ehituse kasutusloa saamist.

3. Teenuse osutamise eeldatav periood:

3.1. Teenuse osutamise periood on **9** kalendrikuud .

3.2. Teenuse osutamise eeldatav algus: **mai 2021**.a.

3.3. Märkus: Teenuse osutamise perioodi algus võib hilineda kuni 14 päeva.

4. Kvalifitseerimistingimused:

4.1. Pakkuja majanduslik ja finantsseisund.

4.1. 1. Pakkuja viimase kolme majandusaasta netokäive ehitustööde omanikujärelevalve teostamise osas peab keskmiselt olema olnud vähemalt 10 000 (kümme tuhat) EUR aastas. Juhul, kui pakkuja on tegutsenud vähem, kui kolm aastat, arvutatakse keskmine netokäive tegutsetud aja käibe keskmisena. Pakkuja esitab kvalifitseerimistingimustele lisatud vormi (Lisa 1) kohase väljavõtte oma viimase kolme majandusaasta netokäibe kohta ehitustööde omanikujärelevalve teostamise osas. Lisas 1 märkida nii netokäive, kui sarnase osutatud teenuse andmed.

4.2. Tehniline ja kutsealane pädevus:

4.2.1. Pakkujal peab olema majandustegevuse registri (MTR) registreering tegevusalal "omanikujärelevalve tegemine“, täpse liigitusega: üldehitusliku ehitamise omanikujärelevalve tegemine. Pakkuja esitab väljavõtte majandustegevuse registrist.

4.2.2. Pakkuja peab olema hanketeate avaldamisele eelneva kolme aasta jooksul osutanud omanikujärelevalve teenust vähemalt ühe (1) üle 1500 m2 suletud netopinnaga hoone (MTM määrus nr.51 "ehitise kasutamise otstarvete loetelu" kood 11000 (elamud), või 11300 (hoolekandeasutuste ja ühiselamute hooned), või 12630 (haridus ja teadushooned), või 12640 (haiglad ja muud ravihooned) tähenduses püstitamisel (uusehitus) või rekonstrueerimisel. Pakkuja peab olema teenust osutanud sõlmitud lepingu ja hea tava kohaselt. Pakkuja esitab nõutud tingimustele vastavuse tõenduseks hankedokumentide vormi (Lisa 3) kohase teostatud sarnase töö andmed, koos teabega teenuse osutamise ajavahemiku, koha ja tellija kohta.

5. Vastavustingimused

5.1. Nõuded projektijuhile: Pakkuja peab riigihanke objektiks olevate omanikujärelevalve teenuste osutamisel kaasama omanikujärelevalve teostamise eest vastutava spetsialisti (CV Lisa 3), kellel on ehitusalane kõrgharidus, kes peab olema hanketeate avaldamisele eelneva kolme aasta jooksul osutanud omanikujärelevalve teenust vähemalt ühe (1) üle 2000 m2 suletud netopinnaga hoone (MTM määrus nr.51 "ehitise kasutamise otstarvete loetelu" kood 11220 (kolme või enama korteriga elamud), või11300 (hoolekandeasutuste ja ühiselamute hooned), või 12630 (haridus ja teadushooned), või 12640 (haiglad ja muud ravihooned) tähenduses püstitamisel (uusehitus) või rekonstrueerimisel ja EKR tasemele 7 vastav inseneri kutsetunnistus.

6. Pakkumuse maksumuse esildis:

6.1. Võrdsete kuumaksetena lepingu sõlmimisest 10 (kümneks) kalendrikuuks koos käibemaksuga (Lisa 2).

6.2.Tasu arvestus kalendrikuu põhine. Teostatakse 10 makset.

6.3. Esimese kuu (kuuarvestuse aluseks  30 päeva) arvestus algab teenuse  osutamise alguse kuupäevast.

6.4. Ehitustööde lepingu pikendamisel ja omanikujärelevalve teenuse vajadusel üle 2 kalendrikuu lähtutakse tasu arvestamisel pakkumuses esitatud kuutasust (30 päeva tasu) nii, et jagatakse pakkumuses esitatud tasumäär päevade arvuga (30) ja korrutatakse päevade arvuga, mille kestel teenust osutati. Indekseerimist ei toimu.

7. Hindamiskriteerium:

7.1. Madalaim pakutud kuutasu (30 päeva tasu).

8. Pakkumuste esitamise kuupäev:

8.1. Pakkumused esitada  **hiljemalt 30.04.2021 kell 11.00, E-posti teel:** silver.libe@sauevald.ee

9. Pakkumuse koosseisus kuuluvad esitamisele pakkuja volitatud isiku poolt allkirjastatud:

9.1 .Pakkuja projektijuhi haridust tõendava dokumendi ning kutsetunnistuse koopiad.

9.2. Punkt 4.2.1. kohane väljavõte majandustegevuse registrist

9.3. Punktis 10 toodud lisad.

10. Hankedokumentide lisad:

10.1. LISA 1 netokäive ja kutsealane pädevus

10.2. LISA 2 Pakkumuse maksumuse esildis

10.3. LISA 3 vastutava spetsialisti CV

10.4. LISA 4 Tehniline kirjeldus

10.5. LISA 5 Käsundusleping

Lugupidamisega,

**Silver Libe**

Majandusosakonna juhataja

Tel +372 654 1150, GSM +372 56 876208

silver.libe@sauevald.ee

[www.sauevald.ee](http://www.sauevald.ee)

|  |  |
| --- | --- |
| cid:image002.png@01D383AD.7C9B9BF0 | **Saue Vallavalitsus**Registrikood 77000430Tule tn 7, Saue linn 76505, Saue vald,Harju maakond, Eesti |